laion/Wikipedia-Exotic huggingface dataset:
מייקל קלי

מייקל ג'וזף קלי (באנגלית: Michael Joseph Kelly; נולד ב-22 במאי 1969) הוא שחקן אמריקאי. הוא השתתף בין השאר בסרטים "האשליה", "שחר המתים", "ההחלפה" ו"אוורסט". הוא מוכר גם בתפקידו בסדרת הטלוויזיה "מחשבות פליליות" ובשל תפקידו כדאג סטמפר בסדרה "בית הקלפים" מבית נטפליקס. קלי נולד בפילדלפיה, פנסילבניה, וגדל בלורנסויל, ג'ורג'יה. לקלי אח בשם אנדרו, ו-2 אחיות בשם שנון וקייסי. אביו מייקל ממוצא אירי ואמו מורין ממוצא איטלקי. הוא למד באוניברסיטת קוסטל קרוליינה. בשנת 2005 גילם את הבלש בובי קרוקר בסדרת הפשע "קוז'אק" ברשת USA. בשנת 2006 שיחק בסרט "אלופים" לצד קליאה דובאל. בשנת 2007 שיחק בסרט האימה "בכל האמצעים" בכיכובה של רייצ'ל מיינר. בשנת 2009 גילם את פול קרטר בסרט גיבורי-העל "השומר" בכיכובו של וודי הרלסון. בשנת 2012 שיחק בסרט המתח "כרוניקה בזמן אמת" בכיכובם של דיין דיהן, אלכס ראסל ומייקל בי. ג'ורדן. בשנת 2013 שיחק בסרט האקשן "האשליה" בתור פולר, סוכן FBI. משנת 2014 משחק בסדרה "בית הקלפים". ב-2016 שיחק בסרט האימה "מגפה". בשנת 2017 החל לשחק במיני-סדרת המתח "טאבו" של רשת BBC בכיכובו של טום הארדי. שיחק גם במיני-סדרת המלחמה של נשיונל ג'יאוגרפיק "ארוכה הדרך הביתה" (אנ') בתפקיד של גארי ולסקי. בשנת 2019 הצטרף לקאסט העונה השנייה של סדרת הפעולה "ג'ק ראיין" ברשת אמזון, בתור סוכן ה-CIA בוונצואלה מייק נובמבר. המשיך בתפקיד גם בעונה השלישית כסוכן עצמאי. בשנת 2020 גילם את אנדרו מקייב במיני-סדרת הטלוויזיה "נאמנות עליונה" של רשת שואוטיים, שמבוססת על הספר של ג'יימס קומי מ-2018. בשנת 2021 שיחק בסרט האקשן המקורי של נטפליקס "שטח קרב" לצד אנתוני מאקי. בשנת 2023 לוהק לגלם תפקיד משני במיני-סדרה "הפינגווין" שתעלה במהלך שנת 2024 ברשת HBO Max. קלי מתגורר בניו יורק. הוא התחתן בשנת 2005 ויש לו 2 ילדים. מדיה וקבצים בנושא מייקל קלי בוויקישיתוף מייקל קלי, ברשת החברתית פייסבוק מייקל קלי, ברשת החברתית אקס (טוויטר) מייקל קלי, ברשת החברתית אינסטגרם מייקל קלי, במסד הנתונים הקולנועיים IMDb (באנגלית) מייקל קלי, באתר AllMovie (באנגלית) מייקל קלי, באתר Rotten Tomatoes (באנגלית) מייקל קלי, במסד הנתונים הקולנועיים KinoPoisk (ברוסית) דודי כספי, "זו אחריות אדירה עבור שחקן לגלם גיבור אמיתי", באתר nrg‏, 11 בנובמבר 2017
מוזיאון הזכוכית

האם התכוונתם ל... מוזיאון הזכוכית (טקומה) – מוזיאון המוקדש לאמנות הזכוכית, בעיר טקומה שבמדינת וושינגטון, ארצות הברית מוזיאון הזכוכית (קורנינג) – מוזיאון המוקדש לזכוכית, בעיר קורנינג שבמדינת ניו יורק, ארצות הברית ביתן הזכוכית - אחד מהמבנים במוזיאון ארץ ישראל מוזיאון הזכוכית (ערד) – מוזיאון ברובע האמנים בעיר ערד בית הזכוכית
פריץ פישר

האם התכוונתם ל... פריץ פישר (היסטוריון) – היסטוריון גרמני שחקר את הסיבות לפרוץ מלחמת העולם הראשונה פריץ פישר (רופא) – רופא גרמני שנאשם במשפט הרופאים בגרמניה על ביצוע ניסויים רפואיים בבני-אדם במחנה הריכוז ראוונסבריק
זריקה (פירושונים)

האם התכוונתם ל... זריקה – החדרה מכוונת של נוזל אל רקמה חיה או אל מחזור הדם באמצעות מחט זריקת רעל – שיטת הוצאה להורג בספורט: זריקה (ספורט) – קבוצת ענפי אתלטיקה בהם המטרה היא זריקתו של עצם מסוים למרחק רב ככל האפשר (הדיפת כדור ברזל, הטלת כידון, זריקת דיסקוס, יידוי פטיש וזריקת אלה) זריקת חוץ – בכדורגל, הדרך לחידוש המשחק לאחר יציאת הכדור מתחומי המגרש זריקת עונשין (כדורסל) – בכדורסל, זריקה המתבצעת מקו העונשין לאחר ביצוע עבירה על ידי היריב, ומזכה בנקודה אחת זריקת פרסה – משחק קליעת פרסות למטרה בהלכה היהודית: זריקת הדם – אחד משלבי הקרבת הקורבן זריקת חפץ – מונח הלכתי הנוגע למלאכת הוצאה מרשות לרשות
מרק רזומני

מרק (משה) רזומני (יידיש: מאַרק ראַזומני; 1896 זאגר - 1988 ריגה) היה עיתונאי, משורר, דרמטורג וכותב פרוזה יידי. רזומני נולד בזאגר שבפלך קובנה באימפריה הרוסית, כשהיה בן שנתיים הוא ומשפחתו עברו להתגורר בריגה ושם הוא גדל. הוא קיבל חינוך יהודי מסורתי ולמד בתלמוד תורה, כמו כן למד בבית ספר בו שפת לימוד הייתה גרמנית. ב-1919 הוא גויס לצבא האדום, אך עוד באותה שנה הוא הצליח להגר לגרמניה. הוא התגורר בהמבורג שם עבד בבנק ולמד באוניברסיטה מקומית, בהמבורג הוא פרסם את סיפורו הראשון. הוא גורש מגרמניה ב-1921 בגלל פעילות קומוניסטית וחזר לריגה. לאחר חזרתו לריגה הוא החל לשתף פעולה עם עיתונות יידיש מקומית. הוא עבד בשביל מספר עיתונים סאטיריים, הוא היה מזכירו של העיתון הליברלי דאס פאלק. על דפיו של דאס פאלק הוא פרסם מאמרים, סיפורים, תרגומים וביקורות. לאחר שהעיתון הפך לבחטאונה של אגודת ישראל הוא עזב אותו עם רוב חברי מערכת העיתון. בין 1926–1934 הוא עבד בתור עיתונאי בעיתון פרימארגן, כמו כן הוא כתב בשביל פארווערטס. הוא היה עורך של כתב העת יידישע בילדער מ-1937 ועד תחילתה של מלחמת העולם השנייה. הוא כתב מספר מחזות שהועלו על הבמות של תיאטראות יהודיים בפולין, ליטא ולטביה. הוא תרגם מגרמנית (בין היתר את חיבוריו של ליון פויכטוונגר) ורוסית. עם תחילת מלחמת העולם השנייה הוא התפנה לטשקנט. בין 1946–1948 הוא שימש בתור שליח בריגה של העיתון אייניקייט שיצא לאור במוסקבה. הוא המציא ז'אנר חדש בספרות יידיש, סיפורים קצרים מאוד שלהם קרא נובלטות. באפריל 1950 הוא נעצר יחד עם סופר יידי אחר, גרשון מובשוביץ' עקב רדיפת חברי הוועד היהודי האנטי-פשיסטי. בינואר 1951 הוא נידון לעשר שנים עבודות כפייה. הוא שוחרר ב-1956. את סיפוריו הוא המשיך לפרסם בסאוועטיש היימלאנד, ביראבידזשאנער שטערן ופאלקסשטימע. הינטערגעסלעך: דערציילונגען, ריגע, 1929. מענטשן אין שטויב: נאוועלן וועגן איינזאמע ..., ריגע, 1935. פאנטאסטישע רעפארטאזשן, ריגע, 1936. יידישע מלוכה: היסטארישע נאוועלע פון יידיישן לעבן אין XVI יארהונדערט, ריגא, 1939. מאטקע כאבאד: פאלקסטימלעכע קאמעדיע אין פיר אקטן ..., ריגע, 1940. צפון-שיין: דראמע אין דריי אקטן ..., ריגא, 1940. ברייטער די טריט!: דערציילונגען און נאוועלעטן, מאסקווע, 1975. א וועלט מיט ווונדער: דערציילונגען, נאוועלעטן,מעשאלים, מאסקווע, 1986. מרק רזומני, במהדורת האינטרנט של האנציקלופדיה היהודית בשפה הרוסית (ברוסית) גנדי אסטרייך, מרק רזומני, באנציקלופדיית ייִוואָ ליהודי מזרח אירופה (באנגלית) מרק רזומני, במהדורת האינטרנט של האנציקלופדיה היהודית בשפה הרוסית (ברוסית)
יוקלדה (ירח)

יוקלדה (נקרא גם Jupiter XLVII) הוא ירחו של כוכב הלכת צדק. יוקלדה התגלה בשנת 2003 על ידי קבוצת אסטרונומים מאוניברסיטת הוואי שבראשה עמד סקוט שפרד. לאחר גילוי קוטלג הירח בשם S/2003 J 1. קוטרו של יוקלדה הוא 4 קילומטרים והמהירות אשר בה הוא מקיף את צדק היא 2.31 ק"מ לשנייה. רדיוס מסלולו של יוקלדה סביב צדק הוא 23,484,000 קילומטרים ומשך זמן הקפתו את צדק הוא 735.200 ימים. יוקלדה בעל אלבדו של 0.04 ואקסצנטריות של 0.272. את שמו, קיבל יוקלדה על שם אאוקלדה אשר הייתה אחת מהמוזות לפי גרסאות שונות. יוקלדה משתייך לקבוצת הירחים קארמה אשר קרויה על שם הירח קארמה. קבוצה זו היא קבוצה ש לירחים שהמשותף להם הוא היותם ירחים לא-רגילים שמסלולם סביב צדק הוא בין 23 ל-24 מיליון קילומטר ובנטייה של כ-165°. מדיה וקבצים בנושא יוקלדה בוויקישיתוף אאוקלדה אינה אחת מתשע המוזות, אולם היו בעבר גרסאות שונות לרשימת המוזות.
תחנת הרכבת מזכרת בתיה

תחנת הרכבת מזכרת בתיה היא תחנת נוסעים של רכבת ישראל, השוכנת על מסילת הדרום, ונפתחה ב-30 במאי 2019. תחנה זו ממוקמת צפונית לכביש 411 ודרומית לנחל השלושה, בסמוך לאזור התעסוקה העתידי של מזכרת בתיה, שתוכנית להקמתו אושרה במהלך שנת 2015. במרץ 2016 פורסם המכרז להקמת התחנה. ב-27 בדצמבר 2016 הניח שר התחבורה והבטיחות בדרכים ישראל כ"ץ אבן פינה לתחנת הרכבת. לפי משרד התחבורה והבטיחות בדרכים, התחנה אמורה הייתה להיחנך באוקטובר 2018, אך המועד נדחה בכחצי שנה. עלות הקמת התחנה עומדת על כעשרים מיליון ש"ח. בתחנה זו עוצרות רכבות בקו באר שבע – מרכז — נהריה. אל תחנת הרכבת מזכרת בתיה ישנם ארבעה קווי אוטובוס: קו ותיק ותדיר הנוסע ממזכרת בתיה לרחובות, וחמישה קווים ייעודיים לתחנת הרכבת מהמושבים השונים, קריית עקרון ובית שמש. כל קווי האוטובוס בתחנה מופעלים על ידי אגד. תחנת הרכבת והסביבה, אוגוסט 2020 תחנת הרכבת, אוגוסט 2020 מדיה וקבצים בנושא תחנת הרכבת מזכרת בתיה בוויקישיתוף תחנת הרכבת מזכרת בתיה באתר רכבת ישראל תחנת הרכבת מזכרת בתיה באתר של משרד האדריכלות מוססקו פירוט נוסף באתר הישן, בארכיון האינטרנט דניאל שמיל, ‏התחנה ה-69: רכבת ישראל השיקה קו במזכרת בתיה, באתר גלובס, 4 ביוני 2019 חנה ק., יעד חדש לפתיחת רכבת מזכרת בתיה יום חמישי 30.5, באתר BE106, תאריך 6 במאי 2019 הילה פלאח, השבוע תתחיל הבניה של תחנת הרכבת מזכרת בתיה, באתר כל הזמן, 4 בספטמבר 2016 נתי יפת, ‏שר התחבורה הניח אבן פינה לתחנת הרכבת במזכרת בתיה, באתר גלובס, 27 בדצמבר 2016 סקירה של פעילות משרד התחבורה והבטיחות בדרכים לשנים 2017–2019 באתר השירותים והמידע הממשלתי אורן דורי, רכבת ישראל יצאה במכרז להקמת תחנת רכבת חדשה במזכרת בתיה, באתר TheMarker‏, 1 במרץ 2016 הקו פועל בכל שעות היום אך אינו מתואם עם זמני הגעת הרכבת הקו פועל בשעות העומס בלבד ומתואם עם זמני הגעת הרכבת שלוש נסיעות ביום לכל כיוון בשעות העומס בלבד. הקו מתואם עם זמני הגעת הרכבת הקו פועל בשעות העומס בלבד ומתואם עם זמני הגעת הרכבת הקו פועל בשעות העומס בלבד ומתואם עם זמני הגעת הרכבת
סודות ושקרים

האם התכוונתם ל... סודות ושקרים (סרט) – סרט קולנוע משנת 1996 בבימויו של מייק לי סודות ושקרים (סדרת טלוויזיה אוסטרלית) – סדרת טלוויזיה אוסטרלית מ-2014 סודות ושקרים (סדרת טלוויזיה אמריקאית) – סדרת טלוויזיה אמריקאית מ-2015 המבוססת על הסדרה האוסטרלית סודות ושקרים (ספר) – ספר של שוש עטרי שיצא ב-2004
אלכסנדרו ג. גולסקו

אלכסנדרו ג. גולסקו (ברומנית: Alexandru G. Golescu;‏ 1819 - 15 באוגוסט 1881) היה מהפכן ופוליטיקאי רומני, שכיהן כשר דתות, שר אוצר, ראש ממשלה, שר הפנים ושר החוץ. הוא נודע גם בשמות "ארפילה" (Arăpilă) ו"נגרו" (Negru) ואפילו נהגו לכתוב את שמו "Alexandru Golescu-Negru". לאחר סיום לימודי תיכון בבוקרשט, נסיכות ולאכיה, המשיך ללימודי הנדסה בפריז, צרפת, שם הוסמך כמהנדס. ב-11 באוגוסט 1839 ייסד בפריז, יחד עם יון גיקה ודומיטרו ברטיאנו את "החברה למען השכלת העם הרומני". גולסקו שב לרומניה ב-1840 ומילא תפקידים בירוקרטיים שונים. ב-1843 השתתף, יחד עם אחרים, בהקמת החברה המהפכנית הסודית "האחווה" (Frăția). ב-1944 חזר ללימודים בצרפת, לימודי היסטוריה וכלכלה. באפריל 1848 היה מעורב בהכנת מהפכת 1848 (ולאכיה) ועם הקמת הממשלה הזמנית נשלח כסוכן שלה לקונסטנטינופול תחילה ולאחר מכן לפריז, שם נשאר לאחר דיכוי המהפכה. הוא חזר לנסיכות ולאכיה בנובמבר 1856 וב-1857 נבחר לאספה המכוננת. גם תחת שלטונו של אלכסנדרו יואן קוזה היה ציר בפרלמנט של נסיכות מולדובה ושר הדתות בין 11 באוקטובר 1859 ובין 28 במאי 1860, תחת שלטונו של קרול הראשון, מלך רומניה, מילא תפקידי שרים ואפילו ראש ממשלה. לאחר שנכשל בהעברת חוק מסוים, הגיש את התפטרותו, אך המלך הטיל עליו להקים את הממשלה החדשה. המגעים להקמת הממשלה לא עלו יפה, לכן החליט לעזוב. מדיה וקבצים בנושא אלכסנדרו ג. גולסקו בוויקישיתוף
פייפס

האם התכוונתם ל... דניאל פייפס – סופר ועיתונאי יהודי אמריקאי, בנו של ריצ'רד פייפס ליה פייפס – שחקנית אמריקאית ריצ'רד פייפס – היסטוריון וסופר יהודי אמריקאי פיפס
ארסטפלד

ארסטפלד (בגרמנית: Erstfeld) הוא כפר בקנטון אורי שבשווייץ. הכפר מוזכר לראשונה במסמך משנת 1258 תחת השם Ourzcvelt. ב-1638 הוא נרשם בשם הלטיני Protocampis. ב-1831 הוא הוזכר בשם Hirschfelden. שטחו של ארסטפלד הוא 59.2 קמ"ר. מתוכם 11.7% משמשים למטרות חקלאיות, 29.2% הם שטחים מיוערים, 2.8% הוא שטח בנוי ו56.2% הם שטחי נהרות קרחונים והרים. הכפר כולל את הכפר ארסטפלד עצמו, הבנוי במבנה ליניארי, ובתי חווה הפזורים לאורך העמק ועל מורדות ההרים. ארסטפלד שוכן על פתחה הצפוני של מנהרת בסיס הגוטהארד ותחנת הרכבת המקומית שוכנת על מסילת הרכבת העוברת דרכה. נכון לשנת 2014 מנתה אוכלוסיית ארסטפלד 3,786 תושבים. ארסטפלד הוא מקום הולדתה של הפמיניסטית אמילי ליברהר שהייתה ממובילות המאבק למען זכות בחירה לנשים בשווייץ. מדיה וקבצים בנושא ארסטפלד בוויקישיתוף אתר האינטרנט הרשמי של ארסטפלד הערך ארסטפלד במילון ההיסטורי של שווייץ משרד הסטטיסטיקה הפדרלי של שווייץ משרד הסטטיסטיקה הפדרלי של שווייץ
S/2003 J 4

S/2003 J 4 הוא ירח של כוכב הלכת צדק. S/2003 J 4 התגלה בשנת 2003 על ידי קבוצת אסטרונומים מאוניברסיטת הוואי שבראשה עמד סקוט שפרד. לאחר גילוי קוטלג הירח השם S/2003 J 4. קוטרו של S/2003 J 4 הוא 2 קילומטר ומהירותו בעת הקפתו את צדק היא 2.34 ק"מ לשנייה. רדיוס מסלולו של S/2003 J 4 סביב צדק הוא 23,571,000 ק"מ ומשך זמן הקפתו סביב צדק הוא 739.294 ימים. S/2003 J 4 בעל בהירות של 23. S/2003 J 4 בעל אלבדו של 0.04 ואקסצנטריות של 0.3003. S/2003 J 4 משתייך לקבוצת הירחים פסיפאה, קבוצת ירחים זו קרויה על שמו של הירח פסיפאה, ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, לקבוצה זו משתייכים הירחים: פסיפאה, סינופה, קלירואי, מגאקליטה, אוטונואה, יורידמה, ספונדה. מדיה וקבצים בנושא S/2003 J 4 בוויקישיתוף
ולאד קיריקש

ולאד קיריקש (ברומנית: Vlad Chiricheș; נולד ב-14 בנובמבר 1989) הוא כדורגלן רומני המשחק בסטיאווה בוקרשט ובנבחרת רומניה בעמדת הבלם. קיריקש התחיל את הקריירה שלו במחלקות נוער שונות ברומניה ובגיל 18 הצטרף למחלקת הנוער של בנפיקה ליסבון בה שיחק שנה אחת. לאחר מכן חתם באינטרנציונל עימה עלה לליגת העל הרומנית בתום העונה. בקיץ 2010 הקבוצה התפרקה וקיריקש קיבל את כרטיס השחקן שלו בחזרה. במהלך הקיץ קיריקש היה קרוב לחתימה בסטיאווה בוקרשט אך בסופו של דבר חתם בפאנדורי טרגו ז'יו. בחלון ההעברות של ינואר 2012 עבר לסטיאווה בוקרשט בעסקה שכללה בתוכה 700 אלף אירו לפאנדורי ובנוסף 25% ממכירה עתידית שיעברו למועדון. ב-25 באוקטובר 2012 הבקיע את שער הבכורה שלו בסטיאווה בניצחון 0–2 נגד מולדה במסגרת שלב הבתים של הליגה האירופית. ב-24 באוגוסט 2013 חתם בטוטנהאם הוטספר מהפרמייר ליג תמורת 9.5 מיליון אירו. ב-24 בספטמבר של אותה עונה הוא ערך את הופעת הבכורה שלו בטוטנהאם בניצחון 0–4 נגד אסטון וילה במסגרת גביע הליגה האנגלי. ב-20 באוקטובר ערך את הופעת הבכורה שלו בליגה בניצחון 0–2 נגד אותה אסטון וילה, במשחק זה אף נבחר לשחקן המצטיין של המשחק על ידי אוהדי הקבוצה. ב-4 בדצמבר הבקיע את שער הבכורה שלו במועדון בניצחון 1–2 נגד פולהאם. ב-9 במאי 2014 הורחק במשחק הליגה נגד סטוק סיטי לאחר שקיבל כרטיס צהוב שני. ב-20 ביולי 2015 חתם בנאפולי ל-4 שנים תמורת 4.5 מיליון פאונד. ב-2 בספטמבר 2019 הושאל לססואולו לעונה אחת, בסיומה, עבר אליה באופן רשמי. ב-2 בספטמבר 2011 ערך את הופעת הבכורה שלו בנבחרת רומניה במשחק נגד לוקסמבורג במסגרת מוקדמות יורו 2012. ב-14 באוגוסט 2013 ענד לראשונה את סרט הקפטן של הנבחרת בתיקו 1-1 נגד סלובקיה. ולאד קיריקש, באתר Transfermarkt ולאד קיריקש, באתר Soccerway ולאד קיריקש, באתר BDFutbol ולאד קיריקש, באתר WorldFootball.net ולאד קיריקש, באתר National Football Teams ולאד קיריקש, באתר FootballDatabase.eu
ערפילית הטרנטולה

ערפילית הטרנטולה היא אזור H II בענן המגלני הגדול. במקור הערפילית נחשבה לכוכב אבל בשנת 1751 האסטרונום ניקולא לואי דה לאקאי גילה שמדובר בערפילית. ערפילית הטרנטולה נמצאת במרחק של כ-160,000 שנות אור (49,000 פארסק) מכדור הארץ, קוטרה כ-600 שנות אור (180 פארסק) ויש לה בהירות נראית מדרגה 8. זהו אחד מגרמי השמים הבהירים ביותר בשמים אשר אינו כוכב. גודלה ובהירותה של ערפילית הטרנטולה כה גדולים, כך שאם מרחקה מכדור הארץ היה כמו זה של ערפילית אוריון (1,300 שנות אור) היה גודלה הזוויתי כ-4 מעלות (פי 8 מהירח המלא) ואורה היה חזק מספיק כדי להטיל צללים על כדור הארץ. זהו האזור הפעיל ביותר מבחינת היווצרות כוכבים בקבוצה המקומית וזהו גם אחד האזורים הגדולים ביותר מסוגו בקבוצה המקומית. ערפילית הטרנטולה מכילה בתוכה את צביר הכוכבים NGC 2070 אשר כולל כוכבים רבים דחוסים מאוד וביניהם ריכוז הכוכבים הידוע בתור R136 (המסיבי שבהם הוא R136a1), שקרינתם מעוררת את אטומי הגז שבערפילית והופכת אותה לנראית. המסה המוערכת של הצביר היא 450,000 מסות שמש דבר שמצביע על כך שהצביר יהפוך בעתיד לצביר כדורי. בנוסף ל-NGC 2070, ערפילית הטרנטולה מכילה מספר צבירים נוספים וביניהם הצביר המבוגר Hodge 301 אשר רוב הכוכבים המסיביים בו כבר התפוצצו בסופרנובה. הסופרנובה הקרובה ביותר שנצפתה מאז המצאת הטלסקופ היא סופרנובה 1987A אשר התרחשה בפאתי ערפילית הטרנטולה. צביר הכוכבים NGC 2060, אשר נמצא גם כן בתוך ערפילית הטרנטולה, מכיל שארית סופרנובה בולטת, אבל שאריות סופרנובה רבות אחרות קשות לזיהוי בגלל המבנה הערפילי המורכב של הערפילית. מדיה וקבצים בנושא ערפילית הטרנטולה בוויקישיתוף ערפילית הטרנטולה, באתר אנציקלופדיה בריטניקה (באנגלית) ערפילית הטרנטולה, בבסיס הנתונים SIMBAD לגרמי שמיים אסטרונומיים ערפילית הטרנטולה כמו שלא ראיתם אותה National Optical Astronomy Observatory News: NEIGHBOR GALAXY CAUGHT STEALING STARS
ז'ילבר פרנו

ז'ילבר פרנו (בצרפתית: Gilbert Pernoud; ‏1901, לה ביול (אנ')‏ – ?) היה כומר קתולי וחסיד אומות העולם מצרפת. פרנו הוסמך לכמורה בשנת 1927 ושירת במספר קהילות באזור מזרח צרפת, ליד הגבול עם שווייץ. בשנת 1939 החל לעבוד בתור מורה ליוונית, ללטינית ולצרפתית בבית הספר הקתולי ז'ובנה (Juvénat) בכפר ויל-לה-גרן (אנ') שבמזרח צרפת, ליד אנמס (Annemasse) שבאזור הגבול עם שווייץ. לאחר המעצרים ההמוניים של קיץ 1942 באזור הכבוש הבריח האב פרנו יהודים רבים מצרפת אל מעבר לגבול שווייץ, בשיתוף פעולה עם אנשי צוות נוספים בבית הספר, בהם האב לואי פאבר ורמון בוקאר (Raymond Boccard), שלימים הוכרו אף הם בתור חסידי אומות העולם. בין המבקשים להימלט היו גם צעירים נוצרים רבים שביקשו לברוח משירות החובה של הצרפתים בגרמניה הנאצית (אנ'), אליו גויסו בכפייה למעלה מ-100,000 צעירים צרפתים בשנות מלחמת העולם השנייה במסגרת עבודת כפייה תחת שלטון גרמניה הנאצית במלחמת העולם השנייה. מאות פליטים עברו את הגבול באזור פעילותם של פרנו וחבריו, בסיועם. באזורו של פרנו פעל גם ז'אן רוזה, שלימים הוכר אף הוא כחסיד אומות העולם. פרנו ורוזה הפיצו את עיתונו המחתרתי של חסיד אומות העולם פייר שאייה, "מחברותיו של עד ראייה נוצרי" (Les Cahiers du Témoignage Chrétien). בפברואר 1944 פשטו הגרמנים על בית הספר בו לימד האב פרנו, עצרו חלק מחברי הסגל החינוכי וחקרו אותם. רובם שוחררו אך האב פאבר הוצא להורג ליד ויל-לה-גרן. פרנו שרד את השואה. בשנת 1987 הוכר פרנו על ידי יד ושם בתור חסיד אומות העולם. פעילותו של פרנו להצלת יהודים, באתר יד ושם (באנגלית) The missionaries of St. Francis de Sales of Annecy, p. 229 Père Gilbert Pernoud (בצרפתית) ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
Ihr Menschen, rühmet Gottes Liebe, רי"ב 167

Ihr Menschen, rühmet Gottes Liebe (בעברית: בני אדם, שבחו את אהבתו של אלהים), רי"ב 167, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה בחג יוחנן המטביל, שחל ב-24 ביוני 1723. באך עבד כנגן עוגב בעיר מילהאוזן בין 1707 ל-1708, אך שלח ידו גם בהלחנת קנטטות. לאחר מכן היה מלחין החצר של הדוכס בוויימאר מ-1708 עד 1717, וחיבר שם כ-20 קנטטות "דתיות" שנועדו לביצוע כחלק מתפילת יום ראשון בכנסייה. לאחר מכן עבר לעיר קטן, התמנה לקאפלמייסטר וחיבר מוזיקה בסגנון חופשי ולא דתי. בפברואר 1723 נבחן באך עם עוד כמה מועמדים לתפקיד מנצח המקהלה ואחראי על המוזיקה בכנסיות המרכזיות בלייפציג. הוא התקבל לתפקיד והחל את עבודתו בחודש מאי באותה שנה. הוא חי ופעל בעיר כ-27 שנים, עד מותו. שם כתב את רוב הקנטטות שלו: מתוך יותר מ-200 קנטטות שידוע עליהן כיום, פחות מ-40 נכתבו עד הגיעו ללייפציג וכל השאר נכתבו בעיר; בדומה לעבודתו בוויימאר, מטרתו הייתה להלחין קנטטה עבור כל מועד בשנה, תוך כמה שנים. עם זאת, נהג מדי פעם לבצע שוב קנטטות ישנות שלו, לעיתים עם עריכות ושינויים קלים. קנטטה זו הייתה הרביעית שהלחין באך מאז החל למלא את תפקידו בלייפציג, לאחר רי"ב 75, רי"ב 76 ורי"ב 24. את האחרונה ביצע רק ארבעה ימים לפני הנוכחית, והזמן הקצר לא הספיק לבאך על מנת לכתוב חלקים נוספים ותזמור רחב לקנטטה, ולכן השתמש רק בקטע מקהלה אחד. ב-1887 הוציאה לאור חברת באך את הקנטטה לראשונה, בכרך 33 של פרסומיה. סדר הקריאה לאותו יום כולל פסוקים מספר ישעיהו המתארים את בשורת הגאולה הקרבה, ומהבשורה על-פי לוקאס בהם מתוארת לידתו של יוחנן המטביל ותפילת הבנדיקטוס של אביו זכריה. מחבר הלברית אינו ידוע מלבד קטע הסיום שלקוח ממזמור של המשורר הגרמני יוהאן גרמאן (Johann Gramann). הטקסט עוסק בשבח האלוהים בדומה לתפילתו של זכריה, בתיאור שליחותו של יוחנן ובדרך שהוא סלל לקראת בואו של ישו כגואל. הקנטטה נועדה לביצוע על ידי סולני סופרן, אלט, טנור ובס בליווי מקהלה בת ארבעה קולות, ביוגל, אבוב ציד, אבוב, שני כינורות, ויולה ובאסו קונטינואו. לקנטטה חמישה חלקים במבנה המקובל אצל באך, של אריה ורצ'יטטיב לסירוגין ובסיום מקהלה: אריה לטנור: Ihr Menschen, rühmet Gottes Liebe (בני אדם, שבחו את אהבתו של אלהים) רצ'יטטיב לאלט: Gelobet sei der Herr Gott Israel (ברוך ה' אלוהי ישראל) אריה בדואט לסופרן ולאלט: Gottes Wort, das trüget nicht (דבר אלהים אינו מכזב) רצ'יטטיב לבס: Des Weibes Samen kam (זרע האשה בא) כורל: Sei Lob und Preis mit Ehren (התהילה והשבח לך) היצירה הוקלטה במלואה רק כ-7 פעמים בהקלטות מסחריות. בין המנצחים שביצעו את ההקלטות ניתן לציין את ניקולאוס הרנונקור (ב-1987), טון קופמן (ב-1998), מסאקי סוזוקי (ב-1998) וג'ון אליוט גרדינר (ב-2000). פרטי הקנטטה באתר קנטטות באך טקסט הקנטטה באתר קנטטות באך (בתרגום לעברית) ביוגרפיה של באך באתר אוניברסיטת חרונינגן ביוגרפיה של באך באתר אוניברסיטת חרונינגן על הקנטטה, עמוד 5 Mincham, Julian רשימת פרסומי באך באתר IMSLP ספר ישעיהו, פרק מ', פסוקים א'–ה' לוקס, א, 57-80 רשימת ההקלטות באתר קנטטות באך
סנקט יוהאן אים פונגאו

סנקט יוהאן אים פונגאו (בגרמנית: Sankt Johann im Pongau; בדיאלקט פונגאו: Seiger Håns או Sénnig Håns; בקצרה .St. Johann/Pg) היא עיר במדינת זלצבורג שבאוסטריה ובירת המחוז סנקט יוקאן אים פונגאו. עם 10,945 תושבים (נכון ל-1 בינואר 2016), היא גם העיר הגדולה ביותר במחוז זה. העיר שוכנת בעמק זלצך שבאלפים המזרחיים, במרכז אזור זלצבורג פונגאו. השטח המוניציפלי של העיר מכסה את הקהילות גינָאוֹ, הָלמוֹס, מָשֶל, אָיינוֹדֶן, פּלַנקֶנָאוֹ, רָיינבָאך, רֶטֶנשטָיין, סנקט יוהאן ואוּרָייטִינג. עקב מיקומו הציורי, האזור מתפרנס בעיקר מתיירות, סקי בחורף וטיולים בחודשי הקיץ. עמק דרמטי באורך של כ-4 קילומטרים הנקרא לִיכטֶנשטָיינסקלָם שוכן מדרום לעיר. מדיה וקבצים בנושא סנקט יוהאן אים פונגאו בוויקישיתוף אתר האינטרנט הרשמי של סנקט יוהאן אים פונגאו (בשפות מרובות) סנקט יוהאן אים פונגאו, ברשת החברתית פייסבוק סנקט יוהאן אים פונגאו, באתר אנציקלופדיה בריטניקה (באנגלית)
בית הספר לטבע, סביבה וחברה

בית הספר לטבע, סביבה וחברה הוא בית ספר השוכן ברחוב הרצל 155 בשכונת תל כביר בתל אביב. בית הספר לטבע הוקם על ידי דינה בנקלר בספטמבר 1986, אשר שימשה כמנהלת הראשונה של בית הספר וכיהנה בתפקיד עד 1996, אז החליפה אותה שרה קוך. בנובמבר 2007 הוחלפה קוך על ידי דפנה ברעם, ובספטמבר 2019 הוחלפה ברעם על ידי מאיה גבעון, החל מספטמבר 2021 מנהלת את בית הספר הגב' ורד גצלר. בספטמבר 2022 נכנסה לתפקיד מנהלת בית הספר הגברת שרון מיכאלי רמון. בית הספר לטבע הוא בית ספר עירוני על-אזורי, ולומדים בו תלמידים מכל רחבי העיר. בית הספר מחולק לשני חלקים: בית ספר יסודי (כיתות א' - ו') וחטיבת ביניים (ז' - ט'). סך הכול לומדים בבית הספר כ-700 תלמידים ב-18 כיתות, 2 כיתות בשכבה. בבית הספר מספר מרכזי למידה ייחודיים לו, המשמשים את תלמידי בית הספר. גינה לימודית, המשמשת ללימודי חקלאות נמצאת בכניסה לבית הספר וחממה מתקדמת נמצאת בחצר האחורית שלו. המעבדות שנמצאות בבית הספר לטבע נחשבות למתקדמות ומאובזרות במיוחד. במבנה פעל בית חולים אשר טיפל בעיקר בחיילים. לאחר מכן, נסגר ומבנהו שימש את אוניברסיטת תל אביב. גובל בבית הספר הגן הבוטני המוכר כגני הטבע ומשמש כגן לימודי לתלמידים. בית הספר נחשב לבית ספר "ירוק" המחנך לשמירה על הסביבה ותלמידיו משתתפים בפרויקטים חינוכיים בנושא איכות הסביבה. הם לוקחים חלק פעיל בהגברת המודעות הסביבתית בבית הספר ומחוצה לו. אתר האינטרנט הרשמי של בית הספר לטבע, סביבה וחברה אור קשתי, ללמוד עם אנשים כמוכם: בתי הספר שמעדיפים לוותר על אינטגרציה, באתר הארץ, 29 במאי 2015 ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
בנק חלב אם

בנק חלב אם הוא שירות שבו נאספות, נבדקות ומחולקות מנות של חלב אם שנתרמות על ידי אמהות מניקות, שאינן בנות משפחה של התינוק המקבל את החלב.  במחקרים ובארגוני בריאות רבים נטען כי חלב אם הוא התזונה המיטבית עבור התינוק, לפחות בששת החודשים הראשונים לחייו. חלק מהאמהות מתקשות להניק או לשאוב חלב אם משדיהן, או שהתינוקות מתקשים לינוק, או שקיימת בעיה אחרת המונעת הנקה; בעקבות זאת התינוקות מוזנים בתחליף חלב אם. הורים שמעדיפים בכל זאת הזנה באמצעות חלב אם, יכולים להשתמש בחלב אם של אישה אחרת, שמניקה את תינוקה ויש לה עודפים של חלב שאוב. בעבר היה מקובל לשם כך מקצוע המינקת, אולם כיום הוא נדיר בעולם המערבי. לכן אפשרות נוספת הקיימת כיום לתיווך בין נשים שמציעות חלב אם שאוב לבין הורים שמבקשים חלב זה עבור תינוקם, היא בנק חלב אם. ארגון הבריאות העולמי (WHO) וארגון יוניצף (UNICEF) הודיעו גם הם כי אפשרות זו היא הטובה ביותר לתזונת התינוק במקרה בו קיים קושי בהנקה. תרומת חלב אם יכולה להיות בעייתית כשאינה מבוצעת בזהירות. אם האם החולה נשאית או חולה במחלות מין (כגון HIV), הן יכולות לעבור בחלב. כמו כן, אם החלב לא אוחסן כראוי הוא עלול להתקלקל. בנקים של חלב אם הוקמו בעשורים האחרונים במדינות רבות ברחבי העולם. הארגון International Milk Banking Initiative ‏(IMBI)‏ מאגד בנקי חלב מ-33 מדינות בעולם. התופעה נפוצה בברזיל, למשל, בה קיימים כ-210 בנקי חלב אם; נטען כי המאמץ המושקע בבנקי חלב אלו והתפוצה שלהם תרמו לירידה שחלה בשיעורי תמותת תינוקות בברזיל משנות ה-90 עד 2015. באירופה קיימים 203 בנקי חלב אם, ובצפון אמריקה רק 16. במרבית הבנקים ברחבי העולם נדרשות התורמות לעמוד במספר קריטריונים כדי לתרום, למשל עליהן להיות בריאות ולעבור בדיקות למחלות מין. בעבר, לא היה קיים בישראל בנק חלב מסודר ותחת פיקוח. ב-2011 הוקם אתר אינטרנט המרכז אמהות המעוניינות לתרום חלב אם, ומתווך בינן לאמהות אחרות; עדיין אין מנגנון פיקוח ובדיקה של החלב הנתרם באמצעות אתר זה. בשנת 2014 פרסם משרד הבריאות חוזר בנוגע לסטנדרטים ותקנות הנוגעים להפעלת בנק חלב אם בישראל. החל משנת 2019 פועל בנק חלב אם בירושלים תחת מד"א. מדיה וקבצים בנושא בנק חלב אם בוויקישיתוף בנק חלב-האם הלאומי באתר מגן דוד אדום שרי מקובר־בליקוב, המרדף אחרי הזהב הלבן, באתר "ידיעות אחרונות", 22 בנובמבר 2017 עינת טלמון, זהו הבנק הראשון מסוגו במזרח התיכון, והוא מציל מדי יום את חייהם של פגים, באתר הארץ, 18 בנובמבר 2021 Benefits of donor human milk for preterm infants: Current evidence Human milk banking guidelines International Milk Banking Initiative (IMBI) Breast Milk Banks, From Brazil to the World הסיפור מאחורי מאמילק פולינה פרלמן, מש' הבריאות מזהיר מפני בנק חלב אם קהילתי, באתר ynet, 7 במרץ 2012 חוזר משרד הבריאות בנוגע להפעלת בנק חלב אם באתר משרד הבריאות כך ייראה בנק חלב האם הראשון שיופעל בישראל, באתר ynet, 12 בנובמבר 2017